EkBass/fiwiki-20250220-pages-articles huggingface dataset:
Välitystili

Välitystili on Suomessa sosiaalitoimen toimenpide, jossa henkilön rahaliikenne annetaan sosiaalitoimen työntekijän hoidettavaksi. Se on tarkoitettu ihmisille, joilla itsellään on vaikeuksia hallita omaa rahankäyttöään. Välitystilin tarkoituksena on, että asiakkaan saamat etuudet ja tulot maksetaan sosiaalitoimelle, joka hoitaa esimerkiksi vuokran maksamisen ja muut elämisen kannalta välttämättömät menot asiakkaan puolesta. Etuudet voidaan jättää sosiaalitoimelle kokonaan tai laskujen jälkeen jäljelle jäävä osuus voidaan antaa asiakkaan itsensä käytettäväksi. Välitystilin asiakkaaksi pääsemiseksi vaaditaan joko erittäin painava syy (kuten lapsiperheillä häädön uhka) tai yksin elävän ihmisen kohdalta toistuva maksujen jääminen rästiin alkoholismin tai muun syyn tähden. Yksittäisen ihmisen kohdalla välitystilin piiriin pääsemisen edellytyksenä on myös henkilön itsensä aloitteellisuus. Välitystilin asiakkaaksi pääsemiseen myös vaaditaan aina päätöstä koskevan henkilön suostumus kirjallisena, eikä sen piiriin siis voida pakottaa. ==Lähteet== == Aiheesta muualla == * Välitystili kantti.fi-sivustolla * Välitystili kunnat.net-sivustolla * Välitystili sosiaaliportti.fi-sivustolla Luokka:Sosiaaliturva
Lassi Huuskonen

Lassi Huuskonen (s. 2. marraskuuta 1979) on suomalainen entinen mäkihyppääjä. Urallaan hän edusti Puijon Hiihtoseuraa. Kansainvälisen uransa hän aloitti vuonna 1997, jolloin hän oli junioreiden MM-kilpailuissa voittamassa joukkuekilpailun hopeaa Matti Hautamäen, Jussi Hautamäen ja Lauri Hakolan kanssa. Ensimmäistä kertaa Hakola pääsi hyppäämään Maailmancupissa marraskuussa 2000 ollen Kuopion kisassa sijalla 15. Se jäi hänen parhaaksi sijoituksekseen sillä kaudella, joten loppukausi sujui Continental Cupissa. Hyvät otteet Continental Cupin puolella (lopputuloksissa kolmas) nostivat Huuskosen seuraavaksi kaudeksi takaisin Maailmancupia kiertävään maajoukkueeseen. Tuloksena 62. sija kauden kokonaistuloksissa ja oli aika jatkaa uraa Continental Cupin puolella, jossa hän jatkoikin aina vuoteen 2004 saakka. Huuskosen kansainvälinen ura päättyi lopulta Universiadeihin tammikuussa 2005. ==Aiheesta muualla== * Luokka:Suomalaiset mäkihyppääjät Luokka:Vuonna 1979 syntyneet Luokka:Elävät henkilöt
Ceilometri

Ceilometri on optinen pilvenkorkeusmittari, http://testbed.fmi.fi/Meetings/HTBworkshop20060406/HTBworkshop_20060406_TNo.pdf joka mittaa pilvien korkeutta pilven alareunasta maan pintaan. Laite käyttää infrapunalaseria, joka lähettää säteen ylös taivaalle. Lähetetyn ja pilvestä heijastuneen laserpulssin välisestä aikaerosta voidaan laskea pilven korkeus. Jotkut laitteet pystyvät tunnistamaan useampia pilvikerroksia. Ceilometriä käyttävät mm. säähavaintoasemat, lentokentät, laivat ja öljynporauslautat. ==Toiminta== Lähetin lähettää lasersädettä taivaalle lyhyissä nanosekunneissa mitattavissa pulsseissa, jotka heijastuvat pilven alareunasta takaisin laitteen vastaanottimeen. Laitteen ohjelmisto käsittelee säteen ja laskee säteen matka-ajasta pilven korkeuden, joka on maasta pilven alareunaan. Joitakin ceilometrejä voidaan asentaa vinoon haittaamatta laitteen toimintaa, ettei laitteen ikkuna ole niin altis säälle. ==Katso myös== * Lidar ==Lähteet== Luokka:Säähavaintolaitteet
Sean Ali Stone

Sean Ali Stone (s. 1984) on yhdysvaltalainen elokuvaohjaaja, tuottaja, kuvaaja, käsikirjoittaja ja näyttelijä . http://www.presstv.ir/detail/226718.html http://www.presstv.ir/detail/227008.html http://irna.ir/News/Politic/Chain- of-new-generation-centrifuges-becomes- operational/News/Politic/Islam,-religion-of-justice,-equality,-Sean- Stone/30819788 http://jamejamonline.ir/en/newstext.aspx?newsnum=100853798588 == Elokuvat == * Salvador (1986) * Platoon – nuoret sotilaat (Platoon) (1986) * Wall Street – rahan ja vallan katu (Wall Street) (1987) * Syntynyt 4. heinäkuuta (Born on the Fourth of July) (1989) * The Doors (1991) * JFK – avoin tapaus (JFK) (1991) * Taivas ja maa (Heaven & Earth) (1993) * Syntyneet tappajiksi (Natural Born Killers) (1994) * Nixon (1995) * U-käännös helvettiin (U Turn) (1997) * Minä päivänä tahansa (Any Given Sunday) (1999) * World Trade Center (2006) * W. (2008) ==Lähteet== Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset näyttelijät Luokka:Vuonna 1984 syntyneet Luokka:Elävät henkilöt
Alan Docking Racing

Alan Docking Racing on brittiläinen pikkuformulatalli. Tallin perusti vuonna 1975 australialainen Alan Docking. Talli on voittanut kolme kuljettajien mestaruutta Britannian F3-sarjassa vuosina 1976, 1977 ja 2002. Vuonna 2011 talli voitti Superleague Formula-sarjan mestaruuden. Talli on kilpaillut mm Formula 2, A1 Grand Prix, British Touring Car Championship, FIA GT3 Championship ja Britannian Formula Ford-sarjoissa. Tallin kuljettajina ovat ajaneet mm. Mika Salo, Hideki Noda, Ricardo Rosset, Mark Webber, Jacques Villeneuve, Heinz-Harald Frentzen ja Marcos Ambrose. Nykyään talli kilpailee FIA World Endurance Championship -sarjassa ja LMP2-luokassa Le Mans Series -sarjassa. Luokka:Brittiläiset autourheilutallit Luokka:FIA World Endurance Championship -tallit
Umpilisäketulehdus

Umpilisäketulehdus (lääketieteessä myös appendisiitti) on umpilisäkkeen tulehdus, jota kutsutaan arkikielessä umpisuolentulehdukseksi,Kielitoimiston sanakirja vaikka umpisuoli on oikeasti eri asia kuin umpilisäke ja tulehtuu vain harvoin.Terveyskirjasto: umpilisäketulehdus Viitattu 21.3.2012 Nykyään myös lääkärit ja Terveyskirjasto.fi kuitenkin toisinaan käyttävät tätä arkikielen termiä potilaiden kanssa, jotta potilaiden on helpompi ymmärtää diagnoosia.Terveyskirjasto: Millainen on umpisuolentulehdus? == Oireet == Umpilisäkkeentulehduksen yleisimpiä oireita ovat kuume, kylkikipu, oksentelu, pahoinvointi, ripuli, ruokahaluttomuus, ummetus, vatsakipu ja vatsan turvotus.Oireet.fi: umpilisäkkeentulehduksen oireet Viitattu 21.3.2012 == Syyt == Umpilisäketulehdus on umpilisäkkeen tukkeutumisesta johtuva tulehdussairaus, jota esiintyy noin 7 prosentilla ihmisistä ja useimmiten 10–30-vuotiailla.Lääkärikirja: umpilisäketulehdus Viitattu 21.3.2012 Tulehduksen aiheuttaja on hapenpuute umpilisäkkeessä tai umpilisäkkeen ontelon tukkeutuminen. == Hoito == Tulehdus lievenee useimmissa tapauksissa itsestään, mutta umpilisäke joudutaan joissain tapauksissa leikkaamaan. Leikkauksia tapahtuu Suomessa vuosittain noin 6 000\. Myös pelkkä antibioottihoito saattaa olla toimiva ratkaisu, joka voi riittää yksinään hoitamaan tulehdusta. Esimerkiksi koteloituneissa tapauksissa antibioottia käytetään valikoidusti ennen leikkausta.Uusi tutkimus: Tulehtuneelle umpilisäkkeelle riittäisi monessa tapauksessa antibiootti – "Yli 2 500 leikkausta voitaisiin jättää vuosittain tekemättä" Yle, 2018 Nykytietämyksen mukaan useimmat umpilisäkkeen tulehdukset hoituvat leikkauksen sijaan antibioottihoidolla. == Komplikaatiot == Puhjennut ja tulehtunut umpilisäke johtaa hengenvaaralliseen vatsakalvontulehdukseen eli peritoniittiin, joten diagnoosi ja oikea hoito olisi hyvä saada mahdollisimman ajoissa. == Lähteet == == Aiheesta muualla == Luokka:Tulehdukset
Pierre Rodocanachi

Pierre André Emmanuel Rodocanachi (s. 2. lokakuuta 1938 Pariisi) on ranskalainen entinen miekkailija. Hän kilpaili vuoden 1964 kesäolympialaisissa Tokiossa ja oli siellä mukana saamassa pronssia floretin joukkuekilpailussa.Pierre Rodocanachi Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1938 syntyneet Luokka:Elävät henkilöt
Zbigniew Skrudlik

Zbigniew Andrzej Skrudlik (s. 12. toukokuuta 1934) on puolalainen entinen miekkailija. Hän oli mukana saamassa floretin joukkuekilpailussa hopeaa vuoden 1964 kesäolympialaisissa Tokiossa ja sitten pronssia vuoden 1968 kesäolympialaisissa Méxicossa.Zbigniew Skrudlik Biography and Olympic Results | Olympics at Sports-Reference.com == Lähteet == Luokka:Puolalaiset miekkailijat Luokka:Puolalaiset olympiamitalistit Luokka:Vuonna 1934 syntyneet Luokka:Elävät henkilöt
Jacky Courtillat

Jacques "Jacky" Courtillat (s. 8. tammikuuta 1943 Melun) on ranskalainen entinen miekkailija. Hän oli mukana saamassa floretin joukkuekilpailussa pronssia vuoden 1964 kesäolympialaisissa Tokiossa. Hän kilpaili myös vuoden 1960 kesäolympialaisissa Roomassa.Jacky Courtillat Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1943 syntyneet Luokka:Elävät henkilöt
Giampaolo Calanchini

Giampaolo Calanchini (4. helmikuuta 1937 Argenta – 19. maaliskuuta 2007 Bologna) oli italialainen miekkailija. Hän oli mukana saamassa säilän joukkuekilpailussa pronssia vuoden 1960 kesäolympialaisissa Roomassa ja sitten hopeaa vuoden 1964 kesäolympialaisissa Tokiossa.Giampaolo Calanchini Biography and Olympic Results Olympics at Sports-Reference.com. == Lähteet == Luokka:Italialaiset miekkailijat Luokka:Italialaiset olympiamitalistit Luokka:Vuonna 1937 syntyneet Luokka:Vuonna 2007 kuolleet
Gianni Lonzi

Gianni Lonzi (s. 4. elokuuta 1938 Firenze) on italialainen entinen vesipalloilija. Hän kilpaili vuoden 1960 kesäolympialaisissa Roomassa ja voitti joukkueineen kultaa. Hän osallistui myös kesäolympialaisiin 1964 Tokiossa ja kesäolympialaisiin 1968 Méxicossa kuuluen molemmilla kerroilla neljänneksi sijoittuneeseen joukkueeseen. Hänen puolisonsa on Antonella Ragno-Lonzi.Gianni Lonzi Biography and Olympic Results | Olympics at Sports-Reference.com == Lähteet == Luokka:Italialaiset vesipalloilijat Luokka:Italialaiset olympiavoittajat Luokka:Vuonna 1938 syntyneet Luokka:Elävät henkilöt
Árpád Bárány

Árpád Bárány (s. 24. kesäkuuta 1931 Budapest) on unkarilainen entinen miekkailija. Hän oli mukana voittamassa kultaa kalvan joukkuekilpailussa vuoden 1964 kesäolympialaisissa Tokiossa. Hän sijoittui siinä myös joukkueineen neljänneksi vuoden 1960 kesäolympialaisissa Roomassa.Árpád Bárány Biography and Olympic Results | Olympics at Sports-Reference.com == Lähteet == Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1931 syntyneet Luokka:Elävät henkilöt
Ryszard Zub

Ryszard Zub (24. maaliskuuta 1934 Gołogóry – 11. tammikuuta 2015 Padova, Italia) oli puolalainen miekkailija. Hän sai säilän joukkuekilpailussa hopeaa vuoden 1956 kesäolympialaisissa Melbournessa ja uudelleen vuoden 1960 kesäolympialaisissa Roomassa. Lisäksi hän sai siinä pronssia vuoden 1964 kesäolympialaisissa Tokiossa. Hän osallistui vuonna 1960 Roomassa myös säilän yksilökilpailuun.Ryszard Zub Biography and Olympic Results | Olympics at Sports-Reference.com Zub muutti vuonna 1968 Italiaan, jossa hän työskenteli valmentajana. Hän kuoli 80-vuotiaana Padovassa 11. tammikuuta 2015. == Lähteet == Luokka:Puolalaiset miekkailijat Luokka:Puolalaiset olympiamitalistit Luokka:Vuonna 1934 syntyneet Luokka:Vuonna 2015 kuolleet
Andrzej Piątkowski

Andrzej Ryszard Piątkowski (22. lokakuuta 1934 Varsova – 11. kesäkuuta 2010 Varsova) oli puolalainen miekkailija. Hän sai hopeaa säilän joukkuekilpailussa sekä vuoden 1956 kesäolympialaisissa Melbournessa että vuoden 1960 kesäolympialaisissa Roomassa. Lisäksi hän sai siinä pronssia Tokion kesäolympialaisissa 1964; siellä hän osallistui myös säilän yksilökilpailuun.Andrzej Piątkowski Biography and Olympic Results | Olympics at Sports-Reference.com == Lähteet == Luokka:Puolalaiset miekkailijat Luokka:Puolalaiset olympiamitalistit Luokka:Vuonna 1934 syntyneet Luokka:Vuonna 2010 kuolleet
Boris Melnikov

Boris Borisovitš Melnikov (; 16. toukokuuta 1938 Leningrad – 5. helmikuuta 2022 Pietari) oli Neuvostoliittoa edustanut miekkailija. Hän kilpaili vuoden 1964 kesäolympialaisissa Tokiossa ja oli siellä mukana voittamassa kultaa säilän joukkuekilpailussa. Hän voitti säilän joukkuemaailmanmestaruuden 1965 ja 1967. Porto Alegren universiadeissa 1963 hän saavutti hopeaa säilän joukkuekilpailussa ja pronssia henkilökohtaisessa kilpailussa. == Lähteet == Luokka:Neuvostoliittolaiset miekkailijat Luokka:Neuvostoliittolaiset olympiavoittajat Luokka:Vuonna 1938 syntyneet Luokka:Vuonna 2022 kuolleet
Pierluigi Chicca

Pierluigi Chicca (22. joulukuuta 1937 Livorno – 18. kesäkuuta 2017 Rooma) oli italialainen miekkailija. Hän saavutti säilän joukkuekilpailussa olympiapronssia Roomassa 1960 ja olympiahopeaa sekä Tokiossa 1964 että Méxicossa 1968. Roomassa ja Tokiossa hän osallistui lisäksi säilän yksilökilpailuun.Pierluigi Chicca Biography and Olympic Results | Olympics at Sports-Reference.com MM-kilpailuista Chicca saavutti säilän joukkuekilpailun hopeaa vuonna 1965http://www.sport-komplett.de/sport-komplett/sportarten/f/fechten/hst/14.html. == Lähteet == == Aiheesta muualla == Luokka:Italialaiset miekkailijat Luokka:Italialaiset olympiamitalistit Luokka:Vuonna 1937 syntyneet Luokka:Vuonna 2017 kuolleet
Giancarlo Serenelli

Giancarlo "Gato" Serenelli Pellechia (s. 10. heinäkuuta 1981 Caracas) on venezuelalainen moottoriurheilija. Karting-uran jälkeen Serenelli ajoi Formula Fordia kotimaassaan Venezuelassa voittaen ensimmäisen mestaruutensa vuonna 2000. Hän kilpaili vuonna 2001 Italian Formula Renault-sarjassa. Vuonna 2002 hän palasi takaisin Formula Fordiin voittaen jälleen mestaruuden. Vuonna 2007 Serenelli kilpaili Formula Renault 2.0 Panam GP-sarjassa sijoittuen loppupisteissä toiseksi. Vuonna 2008 Serenelli voitti LATAM Challenge Series- sarjan mestaruuden. Vuonna 2009 hän oli sarjan toinen ja vuodet 2010 ja 2011 hän voitti sarjan mestaruudet. Vuonna 2012 Serenelli ajoi Auto GP World Series-sarjassa sijoittuen sarjan 12:ksi keräten 34 pistettä. Samana vuonna hän kilpaili GP2-sarjassa Venezuela GP Lazarus-tallissa saavuttamatta pisteitä. Hänet korvattiin loppukaudesta René Binderillä. == GP2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2012 Venezuela GP Lazarus MAL FEA 23 MAL SPR 20 BHR1 FEA 18 BHR1 SPR 21 BHR2 FEA 22 BHR2 SPR 21 ESP FEA 25 ESP SPR Kesk. MON FEA 22 MON SPR Kesk. EUR FEA Kesk. EUR SPR 16 GBR FEA 19 GBR SPR 16 GER FEA 24 GER SPR Kesk. HUN FEA 20 HUN SPR 22 BEL FEA BEL SPR ITA FEA ITA SPR SIN FEA SIN SPR 0 33. Luokka:GP2-kuljettajat Luokka:Venezuelalaiset autourheilijat Luokka:Vuonna 1981 syntyneet Luokka:Elävät henkilöt
Nicolae Timofti

Nicolae Timofti (s. 22. joulukuuta 1948) on moldovalainen, Moldovan valtionyliopistosta valmistunut juristi ja Moldovan entinen presidentti. Hänet nostettiin puoluepolitiikan ulkopuolelta maansa presidentin virkaan osana useita vuosia jatkuneen poliittisen umpikujan ratkaisua vuonna 2012. Ennen presidentin tehtävää hän toimi 35 vuotta erilaisissa tuomarintehtävissä. Timofti voitti Moldovan parlamentissa maaliskuussa 2012 suoritetun presidentinvaalin saaden 62 ääntä 101 äänestä, yhden yli vaaditun vähimmäismäärän. Presidentti Vladimir Voroninin jätettyä virkansa syyskuussa 2009 maalla ei ollut vaaleilla valittua presidenttiä ennen maaliskuun 2012 presidentinvaalia, vaan maata johti virkaatekevä presidentti. Syynä tähän oli osaltaan Moldovan tuolloinen perustuslaki, joka edellytti valittavalta henkilötä 3/5 kannatusta parlamentissa. Vuoden 2010 parlamenttivaaleissa eurooppavastainen ja Venäjä-myönteinen Moldovan kommunistipuolue saavutti 42 edustajapaikkaa, jolloin se pystyi estämään uuden, itselleen epäedulliseksi katsoman presidentin valinnan. Tilanne laukesi muutaman kommunistipuolueen edustajan vaihdettua kantaansa. Sittemmin 3/5 määräenemmistövaatimuksesta on perustuslaissa luovuttu. ==Lähteet== ==Aiheesta muualla== Luokka:Moldovalaiset poliitikot Luokka:Moldovan presidentit Luokka:Vuonna 1948 syntyneet Luokka:Elävät henkilöt
Armand Apell

Armand Apell (16. tammikuuta 1905 Strasbourg, Ranska – 3. heinäkuuta 1990 Strasbourg, Ranska) oli ranskalainen nyrkkeilijä. Hän kilpaili vuoden 1928 kesäolympialaisissa Amsterdamissa ja sai siellä hopeaa kärpässarjassa. == Lähteet == == Aiheesta muualla == * Luokka:Ranskalaiset nyrkkeilijät Luokka:Ranskalaiset olympiamitalistit Luokka:Vuonna 1905 syntyneet Luokka:Vuonna 1990 kuolleet
Piero Toscani

Piero Toscani (28. heinäkuuta 1904 Milano – 23. toukokuuta 1940 Rogoredo) oli italialainen nyrkkeilijä. Hän kilpaili vuoden 1928 kesäolympialaisissa Amsterdamissa ja voitti siellä kultaa keskisarjassa.Piero Toscani Biography and Olympic Results | Olympics at Sports-Reference.com == Lähteet == Luokka:Italialaiset nyrkkeilijät Luokka:Italialaiset olympiavoittajat Luokka:Vuonna 1904 syntyneet Luokka:Vuonna 1940 kuolleet
Revival

Revival voi viitata seuraaviin: * Revival, Coren albumi vuodelta 1996 * Revival, Gillian Welchin albumi vuodelta 1996 * Revival, Petran albumi vuodelta 2001 * Revival, Reverend Horton Heatin albumi vuodelta 2004 * Revival, John Fogertyn albumi vuodelta 2007 * Revival, Jully Blackin albumi vuodelta 2007 * Revival, Malummehin albumi vuodelta 2007 * Revival, Adamantran albumi vuodelta 2009 * Revival, The Answerin albumi vuodelta 2011 * Revival, Tara Oramin albumi vuodelta 2011 * Revival, Selena Gomezin albumi vuodelta 2015 * Revival, Eminemin albumi vuodelta 2017
Rudolph Tesiny

Rudolph Tesiny (4. helmikuuta 1881 New York, New York – 29. huhtikuuta 1926 Staten Island, New York) oli yhdysvaltalainen painija, joka edusti New Yorkin St. George's AC:ia. Hän kilpaili vuoden 1904 kesäolympialaisissa Saint Louisissa ja sai siellä hopeaa 65.8 kg -luokassa. Monien lähteiden mukaan hänen sukunimensä oli Tesing, mutta hänen allekirjoituksensa perusteella se oli Tesiny.Rudolph Tesiny Biography and Olympic Results | Olympics at Sports-Reference.com == Lähteet == Luokka:Yhdysvaltalaiset vapaapainijat Luokka:Yhdysvaltalaiset olympiamitalistit Luokka:Vuonna 1881 syntyneet Luokka:Vuonna 1926 kuolleet
Albert Zirkel

Albert Conrad (”Al”) Zirkel (23. lokakuuta 1884 Newark – helmikuu 1945 Newark) oli yhdysvaltalainen painija. Hän kilpaili vuoden 1904 kesäolympialaisissa Saint Louisissa ja sai siellä pronssia 65,8 kg -luokassa.Al Zirkel Biography and Olympic Results | Olympics at Sports-Reference.com == Lähteet == Luokka:Yhdysvaltalaiset vapaapainijat Luokka:Yhdysvaltalaiset olympiamitalistit Luokka:Vuonna 1884 syntyneet Luokka:Vuonna 1945 kuolleet
Tonino Guerra

thumb|Tonino Guerra vuonna 2011. Tonino Guerra (16. maaliskuuta 1920 Santarcangelo di Romagna – 21. maaliskuuta 2012) oli italialainen runoilija, kirjailija ja käsikirjoittaja. Hän teki yhteistyötä maailman merkittävimpien ohjaajien kanssa. ==Elämäkerta== Guerran oppi-isä oli Cesare Zavattini, käsikirjoittaja joka määritteli Italian neorealismin tyylin ja käytännöt. Hän poikkeaa suuresta mentoristaan siten, että Zavattini veti ohjaajat, joiden kanssa hän työskenteli, oman sosiaalisen ja moraalisen pohdiskelunsa piiriin, Guerra taas auttoi ohjaajaa edistämään tämän omaa ajatusta. Guerra työskenteli ohjaajien kanssa, joilla on ollut hyvin erilaiset esteettiset, yhteiskunnalliset, poliittiset ja elokuvalliset identiteetit. Näitä ohjaajia ovat olleet Michelangelo Antonioni ja tämän elokuva Seikkailu, Yö, Kuumetta, Punainen erämaa, Blow-up, Zabriskie Point ja Identificazione di una donna, Federico Fellini ja tämän elokuva Amarcord, Theo Angelopoulos ja tämän elokuvat Usvainen maisema, Ikuisuus ja päivä ja Trilogia: To livadi pou dakryzei, Andrei Tarkovski ja tämän elokuvat Nostalgia sekä Francesco Rosi ja tämän äärimmäiset poliittiset elokuvat Il caso Mattei, Susilauma ja Arvokkaita ruumiita. ==Lähteet== ==Aiheesta muualla== * * Tonino Guerra quote at Parajanov.com * Dutch interview with Guerra in Filmkrant Luokka:Vuonna 1920 syntyneet Luokka:Vuonna 2012 kuolleet Luokka:Italialaiset runoilijat Luokka:Italialaiset elokuvakäsikirjoittajat Luokka:Italialaiset kirjailijat
Tatjana Logunova

Tatjana Jurjevna Logunova (; s. 3. heinäkuuta 1980 Moskova) on venäläinen miekkailija. Hän voitti kalvan joukkuekilpailussa kultaa sekä vuoden 2000 kesäolympialaisissa Sydneyssä että vuoden 2004 kesäolympialaisissa Ateenassa. Lisäksi hän tuli kalvan yksilökilpailussa Sydneyssä 2000 4. ja Ateenassa 2004 13. sijalle.Tatyana Logunova Biography and Olympic Results | Olympics at Sports-Reference.com Logunova kilpaili vuoden 2008 kesäolympialaisissa Pekingissä vain kalvan yksilökilpailussa jääden 17. sijalle. == Lähteet == Luokka:Venäläiset miekkailijat Luokka:Venäläiset olympiavoittajat Luokka:Vuonna 1980 syntyneet Luokka:Elävät henkilöt
Oksana Jermakova

Oksana Ivanovna Jermakova (; s. 16. huhtikuuta 1973 Tallinna) on miekkailija.Oksana Yermakova Biography and Olympic Results | Olympics at Sports-Reference.com Jermakova edusti Viroa vuoden 1996 kesäolympialaisissa Atlantassa. Hän sijoittui kalvan joukkuekilpailussa viidenneksi ja yksilökilpailussa viidenneksitoista. Kesäolympialaisissa 2000 Sydneyssä ja kesäolympialaisissa 2004 Ateenassa hän edusti Venäjää, ja molemmilla kerroilla hän oli mukana voittamassa kultaa kalvan joukkuekilpailussa. Lisäksi hän kilpaili 2004 Ateenassa jälleen sen yksilökilpailussa jääden 20. sijalle. == Lähteet == Luokka:Venäläiset miekkailijat Luokka:Virolaiset miekkailijat Luokka:Venäläiset olympiavoittajat Luokka:Vuonna 1973 syntyneet Luokka:Elävät henkilöt
Magdalena Mroczkiewicz

Magdalena Urszula Mroczkiewicz (s. 28. elokuuta 1979 Gdańsk) on puolalainen miekkailija. Hän sai kesäolympialaisissa 2000 Sydneyssä hopeaa floretin joukkuekilpailussa ja osallistui lisäksi sen yksilökilpailuun (14. sija).Magdalena Mroczkiewicz Biography and Olympic Results | Olympics at Sports-Reference.com Vuoden 2008 kesäolympialaisissa Pekingissä Mroczkiewicz kilpaili sekä floretin yksilö- (29. sija) että joukkuekilpailussa (7. sija). == Lähteet == Luokka:Puolalaiset miekkailijat Luokka:Puolalaiset olympiamitalistit Luokka:Vuonna 1979 syntyneet Luokka:Elävät henkilöt
Hugues Obry

Hugues Obry (s. 19. toukokuuta 1973 Enghien-les-Bains) on ranskalainen miekkailija. Hän sai vuoden 2000 kesäolympialaisissa Sydneyssä hopeaa sekä kalvan yksilö- että joukkuekilpailussa. Hän kilpaili myös vuoden 2004 kesäolympialaisissa Ateenassa voittaen kultaa kalvan joukkuekilpailussa, mutta jääden sen yksilökilpailussa 20. sijalle.Hugues Obry Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1973 syntyneet Luokka:Elävät henkilöt
Kai Kauramäki

Kai Kauramäki (s. 4. kesäkuuta 1967 Pori) on suomalainen entinen ammattinyrkkeilijä, jonka painoluokka oli keskisarja (72,6 kg). Harjavallassa asuva Kauramäki otteli ammattilaisurallaan yhteensä 38 ottelua, joista voitti 19. Seuratasolla hän on edustanut muun muassa Porin NMKY:tä. == Ura == === Amatöörinä === Amatöörinä Kauramäki otteli yhteensä 189 kertaa, joista voitti 154. Hän saavutti kaksi SM-kultaa, voitti Tammer-turnauksen kolmasti sekä GeeBee-turnauksen kerran. Nyrkkeilyn maailmanmestaruuskilpailuissa Kauramäki edusti Suomea vuosina 1993 ja 1995. === Ammattilaisena === Kauramäki aloitti ammattilaisurana vuonna 1998. Vuonna 2009 hän voitti UBO-liiton Intercontinental-tittelin sekä BBU-liiton Itämeren alueen keskisarjan mestaruuden. Euroopan nyrkkeilyliiton EBU:n sekä International Boxing Federationin titteliotteluissa Kauramäki otteli yhteensä neljä kertaa, viimeisimmän kesäkuussa 2011 Ranskassa, jolloin hän hävisi EM-tittelin ranskalaiselle Cedric Vitulle. Keskisarjan SM-tittelistä Kauramäki otteli helmikuussa 2003 Amin Asikaista vastaan ja haastoi hänet uudelleen vuonna 2009. Ottelu ei kuitenkaan toteutunut. Huhtikuussa 2017 Kauramäki palasi kehään neljän vuoden tauon jälkeen Porissa Kauppakeskus Puuvillassa järjestetyssä ammattilaisillassa. Hän ilmoitti ottelun jäävän uransa viimeiseksi. == Muuta == Kauramäki valittiin Harjavallan kaupunginvaltuustoon sosialidemokraattien edustajana vuoden 2017 kunnallisvaaleissa. ==Lähteet== Luokka:Suomalaiset nyrkkeilijät Luokka:Vuonna 1967 syntyneet Luokka:Elävät henkilöt Luokka:Harjavallan kaupunginvaltuutetut Luokka:Suomen Sosialidemokraattisen Puolueen poliitikot
Revival (Adamantran albumi)

__NOTOC__ Revival on progemetalli -yhtye Adamantran ensimmäinen kokopitkä studioalbumi. Levyn miksasi Mikko P. Mustonen Pathos Musicissa ja masteroi Mika Jussila Finnvoxilla. Se julkaistiin Suomessa toukokuussa 2009. == Kappaleet == Kaikki kappaleet sanoittanut Tuomas Nieminen. # # # # # # # # # == Kokoonpano == * Tuomas Nieminen – laulu * Mikko Sepponen – rummut * Panu Kiskola – kitara * Jukka Hoffrén – basso, kitara ja koskettimet === Vierailevat muusikot === * Risto Kupiainen – koskettimet * Tommi Ahtila – kitara * Janne Koivula – koskettimet * Tapio Kuosma, Tuomas Nieminen, Karri Knuuttila, Helena Haaparanta ja Leeni-Maria Hovila – kuoro == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2009 esikoisalbumit Luokka:Adamantran albumit
Revival (The Answerin albumi)

__NOTOC__ Revival on pohjoisirlantilaisen rockyhtye The Answerin kolmas studioalbumi. Chris Smithin tuottama albumi julkaistiin 3. lokakuuta 2011 Spinefarm Recordsin kautta. Albumista julkaistiin aluksi rajoitettu kahden CD- levyn painos, joka käsitti Revival-albumin sekä bonuskappaleita sisältäneen After The Revival -CD:n. == Kappaleet == === CD 1: Revival === # # # # # # # # # # # # === CD 2: After the Revival === # # # # # # # # # # # == Kokoonpano == * Cormac Neeson – laulu, huuliharppu, piano, mellotron * Paul Mahon – kitara, taustalaulu * Micky Waters – basso, taustalaulu * James Heatley – rummut, taustalaulu == Arvostelut == * Allmusic: Allmusic review == Lähteet == Luokka:Vuoden 2011 albumit Luokka:Brittiläiset hard rock -albumit Luokka:Brittiläiset blues rock -albumit
Nahemah

Nahemah on vuonna 1997 perustettu espanjalainen sinfoninen black metal/progressiivinen death metal -yhtye. ==Jäsenet== * Pablo Egido - laulu * Paco Porcel - basso * Miguel Palazón - kitara * Roberto Marco - kitara * Enrique Pérez "Fabique" - rummut ===Entiset jäsenet=== * Henry Saiz - basso * Luis Martínez - rummur * José Carlos Marhuenda - kitara * Daniel Gil - kitara * Javier Fernández - koskettimet * Helios García - rummut * José Diego - rummut * Quino Jiménez - rummut ==Julkaisut== * Edens in Communion (EP) - 1999 * Chrysalis (Iberian Moon Records/Concreto Records) - 2001 * The Second Philosophy (Lifeforce Records) - 2007 * A New Constellation (Lifeforce Records) - 2009 ==Aiheesta muualla== * Website * MySpace Luokka:Espanjalaiset black metal -yhtyeet Luokka:Espanjalaiset progressiiviset metalliyhtyeet Luokka:Espanjalaiset death metal -yhtyeet Luokka:Sinfoniset black metal -yhtyeet
Laitakari (Luvia)

Laitakari on niemi ja venesatama Luvialla Satakunnassa. Matkaa kunnan keskustaan on noin neljä kilometriä. Laitakarissa sijaitsee muun muassa suuri pienvenesatama, tanssilava ja ravintola sekä kioski. Osa alueesta tunnetaan nykyään myös Luvian Merihelmi -nimellä. Lisäksi Laitakarissa on vuonna 2010 valmistuneen kaljaasi Ihanan telakka ja kotisatama. Luvian Laitakari on perinteinen laivanrakennuspaikka, jossa veistettiin purjelaivoja 1500-luvun lopusta aina 1900-luvun alkuun. 1800-luvulla se oli yksi Suomen vilkkaimmista telakka-alueista. Kaiken kaikkiaan nimeltä tunnetaan noin 70 Laitakarissa valmistettua laivaa. Viimeinen purjealus Laitakarissa laskettiin vesille vuonna 1919. Laivanrakennusperinne elvytettiin vuosituhannen vaihteessa, kun Laitakarissa alettiin suunnitella uuden purjealuksen valmistamista. Vuonna 2010 laskettiin vesille kaljaasi Ihana, joka myös antoi nimensä satamakahvilalle. == Lähteet == *Luvian kunnan sivut *Perinnelaivayhdistys Ihana ry == Aiheesta muualla == *Luvian Merihelmi Luokka:Luvia Luokka:Eurajoen liikenne Luokka:Eurajoen luonto Luokka:Suomen venesatamat Luokka:Suomen niemet
Kaljaasi Ihana

Kaljaasi Ihana on Luvialla Satakunnassa rakennettu purjealus. Aluksen suunnittelu aloitettiin vuonna 2005 ja varsinainen rakentaminen seuraavana vuonna. Vesillelasku tapahtui vuonna 2010 ja neitsytpurjehdus kesällä 2011. Aluksen kotisatama on Luvian Laitakari.Perinnelaivayhdistys Ihana ry:n sivut Luvialla on pitkät perinteet purjealusten rakentamisessa. 1500-1900-luvulla Luvialla on tiettävästi rakennettu runsaat neljäsataa eri tyyppistä purjealusta, viimeinen vuonna 1919. Ihanan rakentamiseen ryhdyttiin paikkakunnan vanhan laivanrakennustaidon henkiinherättämiseksi. Kaljaasi Ihanan rakentamisen talkootyönä organisoi Perinnelaivayhdistys Ihana ry. Kokonaisustannukset olivat noin 1,2 miljoonaa euroa, talkootyön osuus 37 prosenttia ja Euroopan unionin tuen 39 prosenttia. Loppurahoitus tuli kunnilta ja yksityisiltä rahoittajilta. Laivan piirustusten pohjana käytettiin Luvialla vuonna 1907 rakennetun kaljaasi Marsin piirustuksia. Laiva rakennettiin puusta. Materiaalina käytettiin pohjassa ja kölirakenteissa kuusta, kun taas kyljet ovat mäntyä ja kansirakenteet ja mastot lehtikuusta. Ihana on varsinaisesti purjealus, mutta siinä on myös 280 hevosvoiman dieselmoottori. Aluksen pituus on 27,9 metriä ja leveys 6,2 metriä. Syväys on 2,00 metriä ja purjeiden kokonaispinta-ala 320 m². Kaljaasi Ihana laskettiin vesille 23. heinäkuuta 2010. Vesillelaskua seurasi Laitakarissa 7 000-henkinen yleisö, joukossa presidentti Tarja Halonen puolisoineen. Alus osallistui kesän aikana Turussa Tall Ships Race -tapahtumaan. Saman vuoden syksyllä julkaistiin kaljaasi Ihanan suunnittelusta ja rakentamisesta kertova kirja. == Lähteet == ==Kirjallisuutta== * Timo Kause, Kaljaasi Ihana, koonnut ja kirjoittanut Timo Kause, Luvia : Kaljaasi Ihana, 2011 ISBN 978-952-92-9471-8 == Aiheesta muualla == * Video Ihana-risteilyltä Luokka:Luvia Luokka:Eurajoen liikenne Luokka:Suomalaiset purjelaivat
Luettelo Puolan lentoasemista

Kaupunki Sijainti Voivodikunta ICAO IATA Lentoaseman nimi Matkustajia (2011) Virallinen sivusto Varsova Okęcie Masovian EPWA WAW Varsovan Frédéric Chopinin lentoasema 9 322 485 www.lotnisko-chopina.pl Krakova Balice Vähä- Puolan EPKK KRK Johannes Paavali II:n kansainvälinen lentoasema Krakova-Balice 2 994 359 www.krakowairport.pl Katowice Pyrzowice Sleesian EPKT KTW Katowicen lentoasema 2 500 984 www.katowice-airport.com Gdańsk Rębiechowo Pommerin EPGD GDN Gdańskin Lech Wałęsan lentoasema 2 449 702 www.airport.gdansk.pl Wrocław Strachowice Ala-Sleesian EPWR WRO Wrocławin lentoasema 1 606 222 www.airport.wroclaw.pl Poznań Ławica Ison-Puolan EPPO POZ Poznań–Ławican lentoasema 1 425 865 www.airport-poznan.com.pl Rzeszów Jasionka Ala-Karpatian EPRZ RZE Rzeszowin lentoasema 487 740 www.rzeszowairport.pl Łódź Lublinek Łódźin EPLL LCJ Łódźin Władysław Reymontin lentoasema 390 261 www.airport.lodz.pl Bydgoszcz Szwederowo Kujavia-Pommerin EPBY BZG Bydgoszczin Ignacy Jan Paderewskin lentoasema 268 360 www.plb.pl Szczecin Goleniów Länsi- Pommerin EPSC SZZ Szczecinin "Solidaarisuus" lentoasema 258 217 www.airport.com.pl Zielona Góra Babimost Lubuszin EPZG IEG Zielona Góran lentoasema 6 940 www.lotnisko.lubuskie.pl Varsova Modlin Masovian EPMO WMI Masovian Varsova-Modlin lentoasema (rakenteilla) valmistuu: heinäkuu 2012 www.modlinairport.pl Lublin Świdnik Lublinin EPSW LUZ Lublinin lentoasema (rakenteilla) valmistuu: syyskuu 2012 www.airport.lublin.pl Gdynia Kosakowo Pommerin EPPK QYD Gdynian lentoasema (rakenteilla) valmistuu: myöhään 2012 www.airport.gdynia.pl ==Sijainnit== ==Lähteet== == Aiheesta muualla == * Puolan lentoasemien matkustajamäärät neljännesvuosittain vuosina 2007-2023 (MS-Excel) (dane.gov.pl) * Puola
Japaninkruunukävykki

Japaninkruunukävykki eli japaninkäpypalmu (Cycas revoluta) on eteläisestä Japanista kotoisin oleva käpypalmulaji, jota kasvatetaan laajalti koristekasvina. == Ulkonäkö ja koko == Vaikka japaninkruunukävykki ei ole sukua palmuille, se näyttää varsinkin vanhana paljon palmulta: tanakan varren päässä on leveä ruusukemainen lehvästö. Nuoret yksilöt taas muistuttavat saniaisia, joille kasvi ei myöskään ole sukua. Japaninkäpypalmu kasvaa hyvin hitaasti, ja voi lopulta saavuttaa noin kolmen metrin korkeuden. Spiraalimaisesta lehtiruusukkeesta tulee 1–2 metriä leveä. Lehdet ovat jäykät, lehdykät kapeat ja teräväkärkiset.Cycas revoluta University of Arizona Pima County Cooperative Extension Kasvi on kaksikotinen. Hedekukinto näyttää ananakselta, emikukinto muistuttaa höyhenpalloa ja siitä muodostuu myöhemmin tiivis siementähkä. Siemenet ovat noin 3 cm leveät ja niitä peittävät pienet valkoiset suojuslehdet. Cycas revoluta Pacsoa == Elinympäristö ja levinneisyys == Japaninkruunukävykkiä kasvaa yleisesti Japanissa Ryūkyūsaarilla. Nykyisin sitä tavataan kivikkoisilla rinteillä, mutta aiemmin sitä oli tasankoalueillakin, joilta sitä on raivattu pois muiden lajien tieltä. Myös Kiinasta on havaintoja luonnonvaraisesta kannasta. Lajia viljellään laajasti muualla maailmassa.Cycas revoluta Cycad Pages == Lähteet == == Aiheesta muualla == * Laji.fi: Japaninkruunukävykki (Cycas revoluta) * ITIS: Cycas revoluta * United States Department of Agriculture (USDA): Cycas revoluta * Centre for Agriculture and Biosciences International (CABI): Cycas revoluta (sago cycas) * Flora of China: Cycas revoluta * Dr. Duke's Phytochemical and Ethnobotanical Databases: Cycas revoluta Luokka:Käpypalmut
Käytäväpeliä

Käytäväpeliä (Boston Public) on yhdysvaltalainen televisiosarja, jota tehtiin vuosina 2000–2004. Suomessa sarjaa on esittänyt MTV3. Se kertoo elämästä bostonilaisessa high schoolissa.Käytäväpeliä Erilaisten Ystävien ja Näkymättömän miehen kesken MTV3 2004 Sarja on saanut useita palkintoja ja ollut usein ehdokkaana.http://www.imdb.com/title/tt0247081/awards == Lähteet == Luokka:2000-vuosikymmenen yhdysvaltalaiset draamasarjat Luokka:Foxin televisio-ohjelmat
Vergani Racing

Vergani Racing on italialainen pikkuformulatalli. Talli on kilpaillut World Series by Nissan sarjassa vuosina 1999-2004 voittaen sarjan mestaruuden vuonna 2001. Vuonna 2004 talli voitti World Series Light -sarjan mestaruuden. Luokka:Italialaiset autourheilutallit
Arkadia Gazette

Arkadia Gazette on suomalainen aikakauslehti, jota julkaisee Arkadia- kirjakauppa. Lehti aloitti ilmestymisensä keväällä 2012.Suvi Ahola, Arkadia Gazette puhuu yhdeksää kieltä, Helsingin Sanomat 22.3.2012 sivu C 1 ==Lähteet== Luokka:Suomalaiset aikakauslehdet
Eteläjoki

Eteläjoki eli AhlaistenjokiFacta 2001, WSOY 1985, 12. osa, palsta 113 eli Noormarkunjoki on Karvianjoen vesistöön kuuluva joki Satakunnassa. Se saa alkunsa Noormarkun ja Pomarkun alueilla sijaitsevasta Inhottujärvestä. Joki virtaa kohti Noormarkkua ja sieltä edelleen Ahlaisiin ja laskee Selkämereen. Noormarkunjoki-nimitystä käytetään vain 45 kilometriä pitkän joen ylä- ja keskiosasta. Inhottujärvestä lähtevää joen alkupäätä kutsutaan muutaman kilometrin matkalta Oravajoeksi, jonka jälkeen se muutuu Noormarkunjoeksi. Noormarkun ja Ahlaisten välillä joen nimi vaihtuu Eteläjoeksi, jonka suuhaaroja ennen mereen laskemista ovat parin kilometrin mittaiset Ahlaistenjoki ja Kristiskerinjoki.Kalansaalis.com/vesistöt Noormarkunjoki on tunnettu useista pienistä koskistaan, ja se on suosittu kalastus- ja melontajoki.Reitti.org/Melontaopas Noormarkun keskustan tuntumassa sijaitsee kulttuurihistoriallisesti arvokas Noormarkun ruukin ja A. Ahlström Oy:n rakennuksista koostuva alue. Se levittäytyy Makkarakosken molemmille rannoille ja kuuluu Museoviraston määrittelemiin Valtakunnallisesti merkittäviin rakennettuihin kulttuuriympäristöihin. Alueella on muun muassa Makkarakosken voimalaitos sekä entinen saha. Aiemmin Noormarkunjoen leventymänä on ollut 1900-luvulla kuivatettu Torajärvi, jolla ennen kuivatusta oli kaksikin lasku- uomaa: nykyinen Noormarkunjoki – Eteläjoki sekä pohjoiseen, Noormarkun Poosjärveen virrannut Keskisjoki, mutta Torajärven kuivatuksen myötä Keskisjoen uoma kuivui ja Torajärvessä ollut bifurkaatio hävisi. Myös joen alajuoksulla Ahlaistenjoen varrella, joen pohjoispuolisella kapealla harjuselänteellä sijaitseva Ahlaisten kirkonkylä kuuluu valtakunnallisesti merkittäviin rakennettuihin kulttuuriympäristöihin. Eteläjoen suisto Ahlaistenjoen suulla on osa Pooskerin saariston Natura 2000 -suojelualuetta, josta osa kuuluu Selkämeren kansallispuistoon. Siihen liittyy samaan Natura- alueeseen kuuluva, merestä lähes irti kuroutuneen kluuvijärven muodostava merenlahti Mustalahti. Eteläjoki on yksi useita jokibifurkaatioita sisältävän Karvianjoen vesistön kolmesta lasku-uomasta. Kaksi muuta ovat Pohjajoki Ahlaisissa ja Merikarvianjoki Merikarvialla. Pohjajoki saa alkunsa Poosjärvestä Noormarkun pohjoisosassa ja Merikarvianjoki Isojärvestä Siikaisissa. == Lähteet== *Selvitys Inhottujärven säännöstelystä ja tilan parantamisesta, Lounais-Suomen Ympäristökeskuksen raportteja 3/2006 ===Viitteet=== Luokka:Suomen joet Luokka:Merikarvianjoen alaosan alue Luokka:Porin joet Luokka:Noormarkku Luokka:Ahlainen Luokka:Vesistöjen bifurkaatiot
HMS Afridi (1907)

HMS Afridi oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa. == Valmistus == J. R. Perrettin suunnittelema alus tilattiin syyskuussa 1905 osana vuosien 1905-1906 laivasto- ohjelmaa Sir W. G. Armstrong Whitworth and Companyltä Elswickistä. Aluksen rakennustöiden aloittamista viivästytti piirustusten hyväksyntä Amiraliteetissä. Köli laskettiin 10. elokuuta 1906 telakkanumerolla 777. Alus laskettiin vesille 8. toukokuuta 1907, minkä jälkeen aluksen turbiinimoottorit asennettiin hieman alavirtaan Parsonsin tehtailla.Brook, Peter s. 175-176 Syyskuussa 1907 aloitettiin aluksen koeajot, jotka osoittivat potkurin vaihdon tarpeen ja marraskuussa jouduttiin tekemään lisää muutoksia. Koillisrannikon talvisäiden vuoksi koeajot jouduttiin siirtämään Mapliniin lähelle Sheernessiä, mutta koeajojen tulokset eivät olleet tyydyttäviä ja alus palautettiin Elswickiin. Muutostöiden jälkeen aluksen koeajot jatkuivat Sheernessissä, missä alus joutui odottamaan kuukausia pääasiassa huonon sään vuoksi ja lisäksi lakon vuoksi. Lopulta koeajoa jatkettiin lokakuussa 1908, mutta ne jouduttiin keskeyttämään konehuoneessa ja potkurissa havaittujen ongelmien vuoksi ja alus palautettiin Elswickiin. Koeajoja jatkettiin Maplinissa helmikuussa 1909, jolloin alus saavutti 33,25 solmun nopeuden, jonka jälkeen se lähti Elswickiin heikon sään koeajoihin. Koeajot olivat tyydyttäviä ja se otettiin palvelukseen 8. syyskuuta 1908. Alusksen hyväksyntä tapahtui 26 kuukautta myöhemmin kuin tilauksessa oli sovittu ja se olikin lopulta viimeinen Armstrongin valmistama hävittäjä.Brook, Peter s. 176 == Palvelus == Palvelukseen oton jälkeen aluksen aseistusta täydennettiin lisäämällä kaksi 12 naulan 12 cwt -tykkiä. Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Sodan aikana aluksen aseistukseksi vaihdettiin 1916 kaksi BL 4,7 tuuman tykkiä, yksi kahden naulan pikatykki ja yksi Maxim- konekivääri sekä neljä syvyyspomminheitintä. Syynä vaihtoon oli Saksan keisarikunnan laivaston hävittäjissä ollut 4,1 tuuman pääaseistus. Alus myytiin 9. joulukuuta 1919 F. Wilkinsonille romutettavaksi.Gardiner, Robert s. 72 == Lähteet == * * * * === Viitteet === Luokka:Tribal-luokan hävittäjät (1905) Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Amazon (1908)

HMS Amazon oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa. == Valmistus == Alus tilattiin osana vuosien 1906-1907 laivasto-ohjelmaa John I. Thornycroft and Companylta Woolstonista, missä köli laskettiin 24. kesäkuuta 1907. Alus laskettiin vesille 29. heinäkuuta 1908 ja otettiin palvelukseen huhtikuussa 1909.Friedman, Norman s. 305 == Palvelus == Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus myytiin 1919 romutettavaksi.Gardiner, Robert s. 72 == Lähteet == * * * === Viitteet === Luokka:Tribal-luokan hävittäjät (1905) Luokka:Thornycroftin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Cossack (1907)

HMS Cossack oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa. == Valmistus == Alus tilattiin osana vuosien 1905–1906 laivasto-ohjelmaa Cammell Lairdilta Birkenheadistä, missä köli laskettiin 13. marraskuuta 1905. Alus laskettiin vesille 16. helmikuuta 1907 ja otettiin palvelukseen huhtikuussa 1908.Friedman, Norman s. 305 == Palvelus == Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus myytiin 1919 romutettavaksi.Gardiner, Robert 1906-1921 s. 72 == Lähteet == * * * === Viitteet === Luokka:Tribal-luokan hävittäjät (1905) Luokka:Cammell Lairdin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Ghurka (1907)

HMS Ghurka oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa. == Valmistus == Alus tilattiin osana vuosien 1905-1906 laivasto-ohjelmaa Hawthorne Leslie and Companyltä Newcastle upon Tynestä, missä köli laskettiin 6. helmikuuta 1906. Alus laskettiin vesille 29. huhtikuuta 1907 ja otettiin palvelukseen joulukuussa 1908.Friedman, Norman s. 305 == Palvelus == Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus upposi 8. helmikuuta 1917 osuttuaan miinaan Dungenessin edustalla. Ainoastaan viisi miehistönjäsentä pelastui alukselta.Gardiner, Robert 1906-1921 s. 72 == Lähteet == * * * === Viitteet === Luokka:Tribal-luokan hävittäjät (1905) Luokka:Hawthorn Leslien valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Mohawk (1907)

HMS Mohawk oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa. == Valmistus == Alus tilattiin osana vuosien 1905-1906 laivasto-ohjelmaa J. Samuel White and Companyltä Cowesista Isle of Wightilta, missä köli laskettiin 1. toukokuuta 1906. Alus laskettiin vesille 15. maaliskuuta 1907 ja otettiin palvelukseen kesäkuussa 1908.Friedman, Norman s. 305 == Palvelus == Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus vaurioitui 1915 osuttuaan miinaan ja se osallistui 1916 Doverinsalmen taisteluun. Se myytiin 1919 romutettavaksi.Gardiner, Robert s. 72 == Lähteet == * * * === Viitteet === Luokka:Tribal-luokan hävittäjät (1905) Luokka:Whiten valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Tartar (1907)

HMS Tartar oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa. == Valmistus == Alus tilattiin osana vuosien 1905-1906 laivasto-ohjelmaa John I. Thornycroft and Companyltä Woolstonista, missä köli laskettiin 13. marraskuuta 1905. Alus laskettiin vesille 25. kesäkuuta 1907 ja otettiin palvelukseen huhtikuussa 1908.Friedman, Norman s. 305 == Palvelus == Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Se myytiin toukokuussa 1921 romutettavaksi.Gardiner, Robert 1906-1921 s. 72 == Lähteet == * * * === Viitteet === Luokka:Tribal-luokan hävittäjät (1905) Luokka:Thornycroftin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Saracen (1908)

HMS Saracen oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa. == Valmistus == Alus tilattiin osana vuosien 1906-1907 laivasto-ohjelmaa J. Samuel White and Companyltä Cowesista Isle of Wightilta, missä köli laskettiin 12. heinäkuuta 1907. Alus laskettiin vesille 31. maaliskuuta 1908 ja otettiin palvelukseen kesäkuussa 1909.Friedman, Norman s. 305 == Palvelus == Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Se myytiin 1919 romutettavaksi.Gardiner, Robert s. 72 == Lähteet == * * * === Viitteet === Luokka:Tribal-luokan hävittäjät (1905) Luokka:Whiten valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Crusader (1909)

HMS Crusader oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa. == Valmistus == Alus tilattiin osana vuosien 1907-1908 laivasto-ohjelmaa J. Samuel White and Companyltä Cowesista Isle of Wightilta, missä köli laskettiin 22. kesäkuuta 1908. Alus laskettiin vesille 20. maaliskuuta 1909 ja valmistui vielä saman vuoden lokakuussa.Friedman, Norman s. 305 == Palvelus == Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Se myytiin 1920 romutettavaksi.Gardiner, Robert s. 72 == Lähteet == * * * === Viitteet === Luokka:Tribal-luokan hävittäjät (1905) Luokka:Whiten valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Maori (1909)

HMS Maori oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa. == Valmistus == Alus tilattiin osana vuosien 1907–1908 laivasto-ohjelmaa William Denny and Brothersilta Dumbartonista, missä köli laskettiin 6. elokuuta 1908. Alus laskettiin vesille 24. toukokuuta 1909 ja otettiin palvelukseen vielä saman vuoden lopulla marraskuussa.Friedman, Norman s. 305 == Palvelus == Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus upposi 7. toukokuuta 1915 Zeebruggen edustalla osuttuaan miinaan.Gardiner, Robert s. 72 == Lähteet == * * * === Viitteet === Luokka:Tribal-luokan hävittäjät (1905) Luokka:Dennyn valmistamat alukset Luokka:Yhdistyneen kuningaskunnan ensimmäisen maailmansodan hävittäjät
The Landing

__NOTOC__ The Landing on Iron Saviorin seitsemäs studioalbumi, joka julkaistiin 18. marraskuuta 2011. == Kappaleet == # # # # # # # # # # # == Arvostelut == * Angry Metal Guy: Angry Metal Guy review * Imperiumi.net: Imperiumi.net: Levyarvio * Kaaoszine: Kaaoszine: Levyarvio * Soundi: Soundi: Levyarvio == Lähteet == == Aiheesta muualla == * The Landing discogs.com -sivustolla * Luokka:Vuoden 2011 albumit Luokka:Iron Saviorin albumit
PostGIS

PostGIS on vapaa paikkatietojärjestelmälaajennos PostgreSQL- tietokantaohjelmistolle. PostGISin kehittämisen aloitti Refractions Research vuonna 2001. == Lähteet == Luokka:Paikkatieto-ohjelmistot Luokka:Vapaat ohjelmistot
HMS Nubian (1909)

HMS Nubian oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa. == Valmistus == Alus tilattiin osana vuosien 1907-1908 laivasto-ohjelmaa John I. Thornycroft and Companyltä Woolstonista, missä köli laskettiin 18. toukokuuta 1908. Alus laskettiin vesille 21. huhtikuuta 1909 ja otettiin palvelukseen syyskuussa 1909.Friedman, Norman s. 305 == Palvelus == Ensimmäisessä maailmansodassa alus oli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alukseen osui Folkestonen edustalla käydyssä Doverinsalmen taistelussa 26.-27. lokakuuta 1916 välisenä yönä Saksan keisarikunnan laivaston hävittäjän laukaisema torpedo. Vaurioitunut alus hinattiin maihin lähellä Doveria.Gardiner, Robert s. 72 Aluksen ehjänä säilyneeseen peräosaan liitettiin Chathamin telakalla Nubianin pahoinvaurioituneen sisaraluksen HMS Zulun keulaosa, jolloin syntyi HMS Zubian. == Lähteet == * * * === Viitteet === Luokka:Tribal-luokan hävittäjät (1905) Luokka:Thornycroftin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Viking (1909)

HMS Viking oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa. == Valmistus == Alus tilattiin osana vuosien 1907-1908 laivasto-ohjelmaa Palmers Shipbuilding and Iron Companyltä Yarrowista, missä köli laskettiin 11. kesäkuuta 1908. Alus laskettiin vesille 14. syyskuuta 1909 ja otettiin palvelukseen kesäkuussa 1910.Friedman, Norman s. 305 == Palvelus == Ensimmäisessä maailmansodassa alus oli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus myytiin 1919 romutettavaksi.Gardiner, Robert s. 72 == Lähteet == * * * === Viitteet === Luokka:Tribal-luokan hävittäjät (1905) Luokka:Palmersin valmistamat alukset Luokka:Yhdistyneen kuningaskunnan ensimmäisen maailmansodan hävittäjät